Nicu Ștefănuță anunță lansarea unui proiect pentru îmbunătățirea transportului feroviar al studenților
Vicepreședintele Parlamentului European, Nicu Ștefănuță (Grupul Verzilor/ALE), a anunțat lansarea unui proiect de Hotărâre de Guvern care propune soluții pentru îmbunătățirea transportului feroviar al studenților, în urma discuțiilor cu Prim-ministrul Marcel Ciolacu, potrivit unui comunicat emis redacției. Proiectul vine în contextul 'ordonanței trenuleț' și abordează problemele cu care se confruntă studenții la transportul feroviar.